Pieton în vârstă de 60 ani, lovit pe strada Primăverii. Se circulă cu dificultate. FOTO
Un accident rutier a avut loc, joi, pe strada Primăverii din Cluj-Napoca. În urma accidentului, un bărbat a fost rănit.
Un accident rutier a avut loc, joi, pe strada Primăverii din Cluj-Napoca/ Foto: Roxana Maura/ monitorulcj.ro
Un accident rutier a avut loc, joi, pe strada Primăverii din Cluj-Napoca. În urma accidentului, un bărbat de aproximativ 60 de ani a fost rănit.
Traficul în zonă se desfășoară cu dificultate.
"Pompierii din cadrul Detașamentului 2 Cluj-Napoca intervin în aceste momente la un accident rutier petrecut pe strada Primăverii. Echipajul SMURD acorda îngrijiri medicale unui pieton, conștient și cooperant. Mai exact, este vorba despre un bărbat de aproximativ 60 de ani", a transmis ISU Cluj.
Update, ora 14:04
"La data de 28 martie a.c., în jurul orei 12.30, a fost raportat un accident rutier pe strada Primăverii din municipiul Cluj-Napoca.
Din primele cercetări efectuate la fața locului a rezultat faptul că, un bărbat de 61 de ani, din comuna Florești, s-ar fi angajat în traversarea părții carosabile pe marcajul pietonal, pe culoarea roșie a semaforului electric.
Pietonul a fost accidentat de către un autoturism, la volanul căruia a fost identificat un bărbat de 67 de ani, din municipiul Cluj-Napoca.
Atât conducătorul autovehicului, cât și pietonul au fost testați cu aparatul etilotest, rezultatele fiind negative. În urma evenimentului, bărbatul de 61 de ani, a fost consultat la fața locului de către un echipaj medical, iar în cele din urmă a fost transportat la spital.
Cercetările sunt continuate sub aspectul săvârșirii infracțiunii de vătămare corporală din culpă", a transmis IPJ Cluj.
Citiți monitorulcj.ro și pe Google News
CITEȘTE ȘI: